 סימן שיב - המשכיר בית לחבירו לזמן קצוב או סתם. ובו כ סעיפים:
המשכיר בית לשנה בסכום ידוע ונתעברה השנה נתעברה לשוכר השכיר לחדשים נתעברה למשכיר הזכיר לו חדשים ושנה בין שאמר לו דינר לחדש שנים עשר דינר בשנה בין שאמר לו י''ב דינר לשנה דינר בכל חדש הרי חדש העיבור של משכיר שהקרקע בחזקת בעליה: {הגה: אבל מי ששכר מלמד לבנו וא''ל שני לשונות כאלו והמלמד למד עמו חדש העיבור א''צ לשלם לו חדש העיבור (תשובת רשב''א סי' תרמ''ה):} 